Alan Walker

**Alan Olav Walker** (lahir 24 Ogos 1997), juga dikenali sebagai **DJ Walkzz**, ialah seorang DJ, penggiat YouTube dan pengeluar rekod UK-Norway. Dia popular untuk lagu yang diterbitkan pada tahun 2015 yang bertajuk "Faded", yang menerima pensijilan platinum pada lebih daripada 10 negara. Dia menduduki peringkat ke-55 pada senarai 100 DJ Terbaik DJ Mag 2016. 

Pada awal tahun 2017, akaun Youtubenya Alan Walker Music telah mempunyai pelanggan sebanyak 4.5 juta, menjadikan dirinya akaun YouTube dengan pelanggan paling banyak di Norway. Pada 17 November 2021, jumlah total tontonan akaunnya dianggarkan 143 bilion.

## Kehidupan awal
Walker lahir pada 24 Ogos 1997 di Northampton, England kepada Philip Alan Walker yang merupakan orang Anglo-Scotland dan isteri Norwaynya, Hilde Omdal Walker. Disebabkan kewarganegaraan ibu bapanya yang berbeza, dia telah dikeruniai dwikewarganegaraan dari United Kingdom dan Norway. Dia membesar dengan dua adik beradik, seorang kakak bernama Camilla, yang juga lahir di England; dan seorang adik lelaki bernama Andreas yang lahir di Norway. Pada umur dua tahun, bersama keluarganya, dia berpindah ke Bergen, Norway. Walker kemudiannya menjumpai minat dalam komputer, sebuah hobi yang telah menariknya ke dalam kerjaya pengkomputeran dan pengaturcaraan muzik. 

Pada mulanya, dia hanya sekedar ingin mencuba hal baharu dan tidak mempunyai sebarang latar belakang dalam muzik, tetapi keinginannya untuk bermuzik semakin besar dan dari video YouTube ia belajar tata dasar dalam muzik.

## Kerjaya

### 2012-2016: Permulaan kerjaya dan kejayaan besar
Pada 2012, Walker mendengarkan sebuah lagu daripada seorang DJ Itali bernama David Whistle (dikenali dengan nama panggungnya DJ Ness) dan menghubunginya untuk bertanya tentang bagaimana ia membuat muziknya. Dia telah diinspirasi oleh pengeluar EDM K-391 dan Ahrix, dan juga oleh pengarang filem seperti Hans Zimmer dan Steve Jablonsky. Dia mula membuat muzik di komputer ribanya menggunakan FL Studio. 

Pada Julai 2012, dengan pertolongan dan maklum balas daripada peminat-peminatnya dalam talian, dia mula mengejar sebuah kerjaya membuat muzik dan mula secara perlahan memuat naik muziknya di YouTube dan SoundCloud. Bermula sebagai penerbit amatur, dia lebih terkenal sebagai **DJ Walkzz** sebelum menandatangani sebuah persetujuan rekod dan menayangkan rekod single debutnya pada 2014. Walker menayangkan lagu "Fade" pada 17 Ogos 2014.  Lagu tersebut mendapat perhatian selepas penayangan semulanya melalui label rekod NoCopyrightSounds pada 19 November 2014. Walker berkata bahawa pembuatan lagu ini diinspirasi oleh K-391 dan Ahrix, yang lagu masing-masing juga terdapat pada label rekod tersebut. 

Fade mempunyai lebih daripada 400 juta tontonan di YouTube, 115 juta putaran di Spotify dan 41 juta strim di SoundCloud. Lagu-lagu "Spectre" dan "Force" terturut pada tahun 2015. Walker telah bersepakat dengan MER Musikk di bawah Sony Music Sweden dan menyiarkan single, "Faded", versi remaster vokal bagi "Fade". Ia disiarkan pada 8 Disember 2015 dan melibatkan penyanyi pop tidak ternyata, Iselin Solheim dari Naustdal. Single tersebut berada di tempat teratas di carta akhir tahun di Austria, Jerman, Switzerland dan Sweden, carta iTunes di 33 negara, dan juga memasuki tempat 10 teratas di Carta Global Spotify. 

Video muzik YouTube single tersebut mempunyai lebih daripada 3 billion tontonan dan 18 juta sukaan, menempatkan video tersebut antara 10 video paling banyak disukai di YouTube.

### 2017-2022: ''Different World'', ''World of Walker'', ''Walkerverse''
Pada permulaan tahun 2017, akaun YouTube milik Alan Walker menjadi akaun dengan jumlah pelanggan terbanyak di Norway, selepas mencecah lebih daripada 4.5 juta pelanggan dan jumlah ditonton sebanyak 7.7 bilion tontonan setakat 25 Januari 2020. Di antara Februari dan April, dia berlawatan di seluruh sekitar Amerika termasuk di Euphoria Festival di Texas. Pada tahun 2019, video muzik Walker bertajuk "Diamond Heart" mendapat pencalonan untuk *Best Cinematography* di anugerah *Berlin Music Video Awards*. Video muziknya untuk "Heading Home" yang melibatkan Ruben tiba di senerai pilihan *Silver Screenings 2021* festival tersebut.

Pada 26 November 2021, Alan Walker menerbitkan album studio keduanya bertajuk *World of Walker*, yang terdiri daripada 15 lagu, terutamanya dibuat dalam elektropop dan EDM. Pada 2022, beliau mengumumkan kembara dunia Walkerverse baharunya, di samping album akan datang dengan nama yang sama yang akan dikeluarkan dalam dua bahagian. Bahagian pertama telah dikeluarkan pada 17 Jun 2022, yang terdiri daripada lima lagu: campuran semula "Adventure Time", yang asalnya ditulis dan diterbitkan oleh Philter, "Somebody Like U" dengan Au/Ra, "Blue" dengan Ina Wroldsen, dan lagu "The Drum" yang dikeluarkan sebelum ini menampilkan vokal tak dikreditkan oleh Kristin Carpenter dan "Hello World" dengan Torine. Bahagian kedua, "Walkerverse, Pt. 2" setakat ini mengandungi lima lagu: "Extremes" dengan Trevor Daniel, "Shut Up" dengan UPSAHL, "Catch me if you can" dengan Sorana, "Lovesick" dengan Sophie Simmons, dan "Ritual".

Pada penghujung 2021, kontrak Walker dengan NCS telah tamat sehingga menyebabkan keluarannya pada label (iaitu Fade, Spectre and Force) telah dipadam daripada katalog NCS dan platform penstriman. Lagu-lagu itu kemudiannya akan diedarkan semula pada Julai 2022, sebagai sebahagian daripada perjanjiannya dengan Corite. Walau bagaimanapun, beliau kembali ke NCS pada April 2023 dengan lagu baharu bertajuk "Dreamer".

### 2023-kini: Berkongsi dengan Putri Ariani dan Peder Elias

Pada awal tahun 2023, Walker memulakan album lagu yang ke-4 bertajuk Walkerworld. Pada 4 Mei 2023, ia bersama Sasha Alex Sloan menerbitkan lagu yang bertajuk "Hero". Single itu berjaya menduduki peringkat pertama dalam carta senarai main muzik radio di Hungary. Pada 4 Ogos 2023, Big Hit Music mengeluarkan versi remix Alan Walker bagi "Do It Like That" oleh Tomorrow X Together (TXT) / Jonas Brothers. Putri Ariani mula dikenal oleh Walker sejak berjaya memenangi Indonesia's Got Talent dan menduduki peringkat ke-4 America's Got Talent pada bulan 2023 dan dipanggil untuk berkongsi nyanyian dalam lagu yang bertajuk "Not You", lagu Alan Walker yang popular di Asia Tenggara. 

Sebagai seorang penyanyi yang mendapat ketidakupayaan dalam penglihatan tetapi tetap teguh dalam berjibaku meneruskan kerjayanya, Walker memutuskan agar Putri mempersembahkan single baharunya, yang menceritakan perkhidmatannya dalam kerjaya muzik. Lagu itu bertajuk, "Who I Am", Walker memanggil rakan sebangsanya yaitu Peder Elias untuk menyertai projek baharunya. Ketiganya membuat sebuah kumpulan khas di pelayan discord.

Pada sebuah wawancara, Walker berkata mengenai lagu baharu itu: "Semasa awal aku mengeluarkan lagu ini, aku belum menerbitkannya bagi siapa-siapa. Jujur aku merasa ragu apabila harus berkongsi lagu tentang perasaanku kepada yang lain dan aku ragu kalau muzik yang aku bangun "tidak berpadanan" dengan lakaran genre muzikku sehingga ini. Yah macam itu kalian sedikit mesti faham, Ibu dan Ayah dahulu pernah berkata lebih baik sebagai diri sendiri. Meskipun harus menentang derasnya ombak... Putri dan Peder membuka kedua mataku bahawa aku harus mempersembahkan lagu ini. Mereka berdua orang yang hebat." Walker menegaskan, “'Who I Am' ialah lagu mengenai sertai hatimu dan janganlah menjadi orang lain, jadilah dirimu sendiri. Sudah lebih dari 10 tahun lamanya sejak aku memulakan pengembaraanku dalam muzik. Aku sungguh bahagia telah memilih pengembaraan ini. Harapanku ialah kalian merasakan hal yang sama."

Pada bulan April, Walker memberitahu kepada fansnya di akaun medianya bahawa ia akan tampil perdana tanpa kain penutup mulut khasnya di Tour Las Vegas, Nevada, AS. Walker mentaip hantaran Twitter pada tengah malam 26 April yang berbunyi, “Wahai fans-fans Walker, bersiaplah pada hari ini..." dia meneruskan, "Berdebar memberitahu bahawa aku akan tampil di Vegas! jangan sampai lupa atau melewatkannya. Penampilan perdanaku Sabtu 27 April tanpa kain penutup mulut!". Pada hari esok, Walker berbuat seperti apa yang ditaip olehnya dalam hantaran dan berkata tanpa penutup mulut “Ini pertama kalinya aku naik ke atas tanpa penutup mulut kesukaanku, jadi kalian tidak akan menyesalinya. Muzik!” ia menghidupkan disko dan mengakhiri perkataannya.

## Aktiviti derma
Pada tahun 2018, Walker mendermakan sebahagian penjualan singlenya yang bertajuk "All Falls Down" untuk World Wildlife Fund. Pada tahun 2019, Walker mendermakan $100,000 bagi Team Trees, sebuah organiasi yang ditubuhkan oleh dua bintang YouTube Amerika Syarikat MrBeast dan Mark Rober. Team Trees mempunyai misi berbaloi untuk menanam 20 juta pokok. Pada kandungan video itu; Mr. Beast ialah orang pertama yang menderma $100,000 dan memanggil yang lain untuk menyertainya. Dia mengatakan, "Helo kalian apakah di sini ada yang ingin menanam pokok tanaman :)." Selepasnya Walker membalas cabaran itu dengan berkata, "Jelas, aku akan menanam satu pokok!" dan mendermakan wang sebanyak $100,000.

## Imej artistik

Pada awalnya, Walker terkenal sebagai "DJ Walkzz" atau "Walkzz" sewaktu dia baru sahaja bermula. Dia kemudiannya menggunakan sahaja nama sebenarnya, Alan Walker, sebagai nama artisnya setelah menandatangani sebuah label rekod. Logonya direka olehnya pada tahun 2013, sebuah simbol yang meliputi huruf-huruf "A" dan "W" yang merupakan huruf-huruf awalan namanya. Dia memakai sebuah hoodie dan pelitup muka apabila dia melakukan persembahan di atas pentas. Apabila ditanya mengapa ia memakai sebuah pelitup muka dalam sebuah sesi temu bual, dia menyatakan bahawa "Ia supaya saya tidak tertonjol sangat sambil mengekalkan imej mental yang diberikan pada saya. Saya berasa ia kelihatan gempak (cool). Sebuah benda yang membuatkan orang tertanya-tanya tentang siapakah sebenarnya orang di sebalik Alan Walker.". Di sebuah episod siri Unmaskednya, dia menyatakan bahawa "Pelitup muka ini lebih kepada sebuah tanda dan simbol perpaduan dan kemiripan antara satu sama lain daripada sebuah simbol yang menunjukkan menunjukkan saya yang berbeza.".

## Diskografi

* *[[:en:Different_World_(Alan_Walker_album)|Different World]]* (2018)
* *[[World of Walker]]* (2021)
* Walkerworld (2023)

## Lawatan

### Pemuzik utama

* Walker Tour (2016–2018)
* World of Walker Tour (2018)
* Different World Tour (2018–2019)
* Aviation Tour (2019)
* Walkerverse: The Tour (2022–2023)

**Pemuzik penyokong**

* Rihanna – Anti World Tour (2016)
* Justin Bieber – Purpose World Tour (2017)
* Martin Garrix – Thursdays at Ushuaïa

## Anugerah dan Pencapaian

Alan Walker sebagai penyanyi dan pengeluar muzik paling besar dalam sejarah Norway telah berjaya memenangi atau dicalonkan dalam pelbagai acara popular. Dia telah memenangi Muzik Tahunan *Årets Musikk* dari Gullsnutten; *Best Norwegian Act* pada Anugerah Muzik MTV Europe, *European Border Breakers Award* dan Anugerah Pilihan Awam dalam EBBA Awards '17; Bakat Muda Terbaik Anugerah Radio WDM dan *[[Anugerah Muzik Swiss]]*; Eksportprisen '16, *The Export Prize '16* di Spellemannprisen dan Muzik Norway. 

Walker mendapat anugerah antarabangsa pertamanya dalam International Dance Music Awards untuk kategori Artis Pemula Terbaik. Dia mendapat anugerah di taraf benua dalam *Best Norwegian Act* oleh Anugerah Muzik MTV Europe dan *Årets Spellemann* oleh Spellemannprisen '18. Lagu paling popular dan yang menghantarkannya dalam kejayaannya, "Faded" berjaya memenangi Festival Muzik Antarabangsa Singa Cannes, Tular Antarabangsa Terbaik dari Anugerah Muzik Eska, Lagu Tahunan Terbaik Årets Låt dari Spellemannprisen '16 dan Artis Barat Terbaik Tahunan. Pada Anugerah Muzik Norge NRJ, lagunya yang bertajuk "Sing Me to Sleep" memenangi *Årets Norske Låt*.

## Rujukan

## Pautan luar

* 
* 
*